  Туспуктэм udmurt.ru сайтысь Удмурт дунне 11-тӥ куартолэзе Удмуртилэн Тӧроез Александр Бречалов волейболъя «Б» лигалэн Россилэн Чемпионатаз пыриськем «Италмас-ИжГТУ» но «ИжГТУ-Динамо» командаосын пумиськылӥз. Пиосмуртъёслэн «ИжГТУ-Динамо» командазы Россилэн Чемпионатаз 2020-тӥ арын 3-тӥ инты басьтӥз, 2021-тӥ арын — 2-тӥ, нош туэ нырысьсэ зарни медаль вормыны быгатӥз. Нош «Италмас-ИжГТУ» командаысь нылъёслы кылем арын сямен гадь вылазы азвесь медальёс ошылӥзы. — Ӟечкыласько ваньдэс вормонэныды! — вераз Александр Бречалов. — Ог-огдэс валаса, зэмос команда луыса, тӥ таӵе вылӥ интыосы ӝутскыны быгатӥды. Элькунамы волейболэн 20 сюрслэсь трос адями выре, спортъя школаосын волейболъя 28 секциос ужало, тросэз тӥ пӧлысь ӵапак отын спортэ нырысетӥ вамышъёстэс лэсьтӥды. Тау карисько анай-атайёстылы, тренеръёстылы но спонсоръёслы, ужбергатӥсьёслы, кудъёсыз шаерамы волейболэз азинтыны юртто.  